CELEX: E2006G0001
Language: bg
Date: 2006-04-27 00:00:00
Title: Решение на Постоянният комитет на държавите от ЕАСТ № 1/2006/SC от 27 април 2006 година относно одита на проекти съгласно Финансовия механизъм (2004—2009 г.)

8.5.2008   
            
            
               BG
            
            
               Официален вестник на Европейския съюз
            
            
               L 122/30
            
         
      РЕШЕНИЕ НА ПОСТОЯННИЯТ КОМИТЕТ НА ДЪРЖАВИТЕ ОТ ЕАСТ
   № 1/2006/SC
   от 27 април 2006 година
   относно одита на проекти съгласно Финансовия механизъм (2004—2009 г.)
   ПОСТОЯННИЯТ КОМИТЕТ НА ДЪРЖАВИТЕ ОТ ЕАСТ,
   като взе предвид Споразумението за Европейското икономическо пространство, адаптирано с Протокола за адаптиране на Споразумението за Европейското икономическо пространство, наричано по-долу „Споразумението за ЕИП“,
   като взе предвид Споразумението относно участието на Чешката Република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката Република в Европейското икономическо пространство, наричано по-долу Споразумение за разширяване на ЕИП (1),
   като взе предвид протокол 38 към Финансовия механизъм на ЕИП, включен в Споразумението за ЕИП чрез Споразумението за разширяване на ЕИП,
   като взе предвид Споразумениет между Кралство Норвегия и Европейската общност относно норвежки финансов механизъм за периода 2004—2009 г. (2),
   като взе предвид Решение № 1/2004/SC на Постоянният комитет на държавите от от 5 февруари 2004 г. за създаване на Служба за финансовия механизъм на ЕИП и за норвежкия финансов механизм,
   като взе предвид Решение № 4/2004/SC на Постоянният комитет на държавите от ЕАСТ от 3 юни 2004 г. за създаване на Комитет по финансовия механизъм,
   като взе предвид Решение № 15/2005 на Комитета на надзорния орган и съда от 22 декември 2005 г. относно мандата на Борда на одиторите на ЕАСТ („на трите“),
   ПРИЕ НАСТОЯЩОТО РЕШЕНИЕ:
   Член 1
   Бордът на одиторите действа като върховен орган за одита на проекти съгласно Финансовия механизъм на ЕИП 2004—2009 г. (наричан по-нататък „Финансов мехнаизъм на ЕИП“). Това включва одит на проекти в дъжавите-бенефициери, управлението на проектите от държавите бенефициери и прилагането на Финансовия механизъм на ЕИП. Бордът на одиторите извършва също одит на управлението на Финансовия механизъм на ЕИП от Службата за финансовия механизъм.
   Член 2
   Бордът на одиторите се състои от граждани на държавите от ЕАСТ, които са страни по Споразумението за ЕИП и за предпочитане са членове на върховни институции за одит на държавите от ЕАСТ. Тяхната независимост трябва да бъде извън съмнение. Функционер от ЕАСТ не може да бъде назначен за одитор, освен в случай на изминали три години от края на неговото назначаване в някоя от институциите на ЕАСТ.
   Член 3
   Членовете на Борда на одиторите, които провеждат одити в съответствие с член 1 са същите лица, които са назначени и за същия срок, както е предвидено в Решение № 15/2005 на Комитета на Надзорния орган и съда от 22 декември 2005 г.
   Член 4
   Членовете на Борда на одиторите са напълно независими в изпълнението на своите задължения.
   Член 5
   Членовете на Борда на одиторите си сътрудничат тясно с лицето или лицата, на които са възложени съответните одити, съгласно с норвежкия финансов механизъм за 2004—2009 г. при одита на дейности, свързани с двата финансови механизма.
   Член 6
   Разходите за уместни и пропорционални одити, както е посочено в член 1, се финансират от административния бюджет на Финансовия механизъм на ЕИП. На основата на съответното бюджетно предложение от Борда на одиторите и на препоръката от Комитета на финансовия меахнизъм, Постоянният комитет дава съгласието си за сумата, която трябва да се предостави за тази цел.
   Член 7
   Бордът на одиторите може да ангажира външни експерти, които да му помагат. Външните експерти трябва да отговарят на същите изисквания за независимост и да спазват същото задължение за сътрудничество, предвидено в член 5, както и членовете на Борда на одиторите.
   Член 8
   Бордът на одиторите докладва на Постоянния комитет на държавите от ЕАСТ относно одита, посочен в член 1. Той може да представя предложения за действие.
   Член 9
   Бордът на одиторите предлага свое задание за работа относно одита, посочен в член 1 и го представя на Постоянния комитет на държавите от ЕАСТ за приемане.
   Член 10
   Решението влиза в сила незабавно.
   Член 11
   Настоящото решение се публикува в раздел „ЕИП“ и в притурка „ЕИП“ на Официален вестник на Европейския съюз.
   
      Брюксел, 27 април 2006 година.
      
         
            За постоянния комитет
         
         
            Председател
         
         Stefán Haukur JÓHANNESSON
         
         
            Генерален секретар
         
         William ROSSIER
         
      
   
   
      (1)  ОВ L 130, 29.4.2004 г., стр. 11 притурка „ЕИП“ № 23, 29.4.2004 г., стр. 1.
   
      (2)  ОВ L 130, 29.4.2004 г., стр. 81 притурка „ЕИП“ № 23, 29.4.2004 г., стр. 58.